ஆனா பக்கத்து வீட்டுல தினமும் அவன் வீட்டு குழாயில கார்பரேசன் தண்ணி பிடிக்கிற அளவுக்கு அவன்கூட பழக்கம் இருந்துச்சி ... அன்னைக்கு உலகம் பெருசு ஆனா மனிதனுக்கு மனிதன் இடைவெளி சிறுசு ... இன்னைக்கு சூரிய குடும்பத்தையும் தாண்டி அங்கிட்டு என்ன இருக்குன்னு எனக்கு கொஞ்சம் கொஞ்சம் தெரியும் ஆனால் எங்க பக்கத்து வீட்டுல இருக்கிறவன் பேர் என்னன்னு எனக்கு இன்னமும் தெரியாது ...இன்னைக்கு உலகம் சிறுசு ஆனா மனிதனுக்கு மனிதன் இடைவெளி பெருசு ... கடைசியில் நான் ஒரு உண்மையை ஒத்து கொள்ளபோகிறேன் ... எனக்கு காவலன் மிகவும் பிடித்திருந்தது .... முதலில் போஸ்டரை பார்த்த பொழுது இது கண்டிப்பாக எப்பொழுதும் போல சாதாரணமான சரக்காகத்தான் இருக்கும் என்று நினைத்தேன் ... அப்படி ஒன்றும் பெரிய ஈர்ப்பு அதன் போஸ்டர்களில் இல்லை .. ஆனால் காசு கொடுத்து அதை அனுபவித்த பொழுதுதான் அதில் இருக்கும் புதுமையை உணர்ந்தேன் ... நான் பொய் சொல்லவில்லை உண்மையிலேயே காவலன் கொடுத்த காசுக்கு நல்ல சந்தோசத்தை தரும் .. ஆனால் என்ன இதை குடும்பமாக அனுபவிக்க முடியாது ..அப்புறம் எல்லாரும் திரும்ப திரும்ப கேட்டு நச்சரிக்க ஆரம்பித்து விடுவார்கள் .. நான் முதல் தடவை என் நண்பனை கூட்டிக்கொண்டு சென்றேன் ... அவனுக்கு மிகவும் பிடித்து விட இதுவரை ஐந்து முறைக்கும் மேல் காவலனுக்கு தண்ட செலவு செய்ய வேண்டியதாகி விட்டது .. அதனால் நீங்கள் மட்டும் தனியே செல்லுங்க... எத்துணை முறை வேண்டுமானாலும் ஆசை தீர சந்தோஷமாக அனுபவிக்கலாம் ... இதோ உங்களுக்காய் பிரத்யோகமாக நான் அனுபவித்த அந்த காவலனில் இருந்து ஒரு ஸ்டில் ... ஊருக்குள்ள இந்த காவலனோட பேரை கெடுக்க இன்னொரு காவலன் வந்திருக்காராம் ... அவரை மட்டும் ஓசியாக்கூட பாத்திராதீங்க .. அப்பறம் அந்த கொடுமையை மறக்க இந்த காவலனை லார்ஜ் லார்ஜா உள்ள தள்ள வேண்டி இருக்கும் ஜாக்கிரதை நேற்று கிறிஷ்ணகிரியில் ஒரு கல்லூரி பெண் கல்லூரி விட்டு வீட்டுக்கு நடந்து வரும் வழியில் யாரோ சில பொறுக்கிகளால் கற்பழிக்கபட்டு தலை நசுக்கபட்டு கொலை செய்யபட்டு ஆளரவமற்ற தென்னந்தொப்பில் வீசபட்டு இருக்கிறாள்... இந்த சம்பவத்தை கேள்விபட்டவுடன் எனக்கு நினைவுக்கு வந்தது நான் மகான் அல்ல படம் ... இந்த கொலையை செய்தவர்கள் நான் மகான் அல்ல படத்தை பார்த்துதான் இப்படி செய்துள்ளார்கள் என்று நான் சொல்லவரவில்லை ... இன்னும் யார் செய்துள்ளார்கள் என்ன நடந்தது என்று முழுவதும் தெரியவில்லை ... ஆனால் அப்படி நடந்திருக்கவும் வாய்ப்பு இருக்கிறது ... இந்த மாதிரியான யதார்த்தமாக எடுக்கிறேன் என்று எடுக்கப்படும் படங்கள் நமக்கு நல்ல பொழுதுபோக்கை கொடுத்தாலும் அதனால் சின்ன பிள்ளைகளும் டீன் ஏஜ் வாலிபர்களும் கெட்டு போக நிறைய வாய்ப்பு இருக்கிறது.... அப்படி எடுக்கும் இயக்குனர்களையோ இல்லை அதில் நடிக்கும் நடிகர்களையோ நான் குறை சொல்லவில்லை ... அதை ரசிக்கும் நம்மை போன்றவர்களின் தவரே இது ... நான் இப்படி சொன்னாலும் நாளைக்கே டிவியில் சுப்ரமணியபுரம் படம் போட்டால் உக்கார்ந்து பார்க்கதான் செய்வேன் ... தவறு செய்கிறோம் என்று தெரிகிறது ஆனால் திருந்த முடியவில்லை ... பலருக்கு இருக்கும் சிகரெட் பிடிக்கும் பழக்கத்தை போலவே ... பெட்ரோல் விலையை மறுபடியும் ஏற்றி விட்டார்கள்... லிட்டர் அறுபத்து நான்கு ரூபாய் ... கடந்த ஒரு வருடத்தில் மட்டும் பத்து ரூபாய் ஏறி இருக்கிறது விலை ... நான் முதன் முதலில் ஒரு பைக் வாங்கி எங்க அப்பா வாங்கி கொடுத்தது பத்து வருடங்களுக்கு முன்னர் நான் கல்லூரியில் சேர்ந்த பொழுது ஒட்டியபொழுது விலை முப்பத்தி இரண்டு ரூபாய்... இப்பொழுது இரண்டு மடங்கு ஆகி விட்டது ... மதுரையில் இருந்து காரில் சென்னைக்கு சென்று வர வேண்டும் என்றாள் மொத்தமாக் மூவாயிரம் ரூபாய் பெட்ரோலுக்கு மட்டுமே அழ வேண்டும் .. அதுவாவது பரவா இல்லை ... புதியதாய் போட பட்டிருக்கும் நான்கு வழிசாலையில் அம்பது கிலோமீட்டருக்கு ஒரு டோல் கேட் போட்டிருக்கிறார்கள் .. ஒவ்வொரு டோல் கேடிலும் அறுபது ரூபாய் அழவேண்டி இருக்கிறது .. கேட்டால் இந்த சாலையே தனியார் நிறுவனம் போட்டதுதானாம் ... அதனால் குத்தகைக்கு எடுத்ததை போல அந்த சாலையை யாராவது பயன்படுத்தினால் அவர்களுக்கு காசு தர வேண்டுமாம் ... என் கேள்வி என்னவென்றால் அப்பறம் என்ன ருக்கு வண்டி வாங்கிரப்ப ரோட் டாக்ஸ் கட்ட சொல்லுறீங்க... இந்த ரோட்டக்கூட அரசாங்கம் அதோட காசுல இருந்து போட முடியலைனா என்ன ருக்கு எங்ககிட்ட இருந்து அந்த வரி இந்த வரி வருமான வரின்னு ஆயிரத்தெட்டு வரி வாங்குறீங்க... நாலரை லட்சம் கோடிக்கு ஊழல் பண்ண மட்டும் வழி இருக்குள இந்த ரோட்ட போட வழி இல்லையா?